**JELGAVAS PILSĒTAS PAŠVALDĪBAS 2014.GADA 20.NOVEMBRA SAISTOŠO NOTEIKUMU Nr.14-23 „ GROZĪJUMI JELGAVAS PILSĒTAS PAŠVALDĪBAS 2012.GADA 29.NOVEMBRA SAISTOŠAJOS NOTEIKUMOS Nr.12-26 „JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |  Jelgavas pilsētas pašvaldības 2014.gada 20.novembra saistošie noteikumi „Grozījumi Jelgavas pilsētas pašvaldības 2012.gada 29.novembra saistošajos noteikumos Nr.12-26 „Jelgavas pilsētas pašvaldības pabalstu piešķiršanas noteikumi”” (turpmāk – saistošie noteikumi) izstrādāti, pamatojoties uz likuma „Par pašvaldībām” 43.panta trešo daļu un Sociālo pakalpojumu un sociālās palīdzības likuma 35.panta ceturto daļu.Saistošie noteikumi nepieciešami, lai ieviestu jaunu ikgadējo pabalstu rehabilitācijai Černobiļas atomelektrostacijas avārijas seku likvidēšanas dalībniekiem.Saistošajos noteikumos arī aktualizēta terminu „persona ar invaliditāti” un „bērns ar invaliditāti” lietošana. |
| 2. Īss projekta satura izklāsts | Atbilstoši likuma “[Par pašvaldībām](http://www.likumi.lv/doc.php?id=57255)” 43.panta trešajai daļai pašvaldība ir tiesīga noteikt kritērijus, kuri paredz cita veida materiālās palīdzības vai atbalsta sniegšanu, nodrošinot pašvaldības brīvprātīgo iniciatīvu izpildi.Tiek paredzēts jauns ikgadējs pabalsts rehabilitācijai Černobiļas atomelektrostacijas avārijas seku likvidēšanas dalībniekiem. Aktualizēta terminu „persona ar invaliditāti” un „bērns ar invaliditāti” lietošana. |
| 3. Normatīvā akta projekta būtība | Saistošie noteikumi nosaka kārtību ikgadējā pabalsta rehabilitācijai Černobiļas atomelektrostacijas avārijas seku likvidēšanas dalībniekiem saņemšanai un precizē terminu „persona ar invaliditāti” un „bērns ar invaliditāti” lietošanu. |
| 4. Informācija par plānoto projekta ietekmi uz budžetu | Saistošo noteikumu realizēšanai tiek paredzēti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) 2015.gada budžetā. Minētā pabalsta izmaksai 2015.gadā tiek plānots 2000,00 *euro* (80 Černobiļas atomelektrostacijas avārijas seku likvidēšanas dalībnieki X 25,00 *euro* gadā).Saistošo noteikumu izpildei nav nepieciešams veidot jaunas institūcijas vai jaunas amata vietas.  |
| 5. Normatīvā akta ietekme uz sabiedrību | Tiek paplašināts atbalsts rehabilitācijai Černobiļas atomelektrostacijas avārijas seku likvidēšanas dalībniekiem. Tiek veicināta izpratne par personu ar invaliditāti tiesībām. |
| 6. Informācija par administratīvajām procedūrām | Saistošo noteikumu izpildi nodrošinās JSLP.Persona JSLP izdoto administratīvo aktu var apstrīdēt Jelgavas pilsētas domē. |
| 7. Informācija par konsultācijām ar sabiedrības pārstāvjiem | Saistošo noteikumu projekts konceptuāli apspriests Jelgavas pilsētas domes Sociālo lietu konsultatīvajā komisijā. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/), Jelgavas pilsētas pašvaldības iestādes „Jelgavas sociālo lietu pārvalde” mājas lapā [www.jslp.jelgava.lv](http://www.jslp.jelgava.lv). |

Jelgavas pilsētas domes priekšsēdētājs A.Rāviņš